— Галоўныя задачы па прафарыентацыйнай рабоце з вучнямi — сфарміраваць станоўчае стаўленне да працы; навучыць разбірацца ў змесце прафесійнай дзейнасці; суадносіць патрабаванні, што прад’яўляюцца прафесіяй, з індывідуальнымі якасцямі. Мадэль профільнага навучання ў рэгіёне фарміруецца ў адпаведнасці з запытамі навучэнцаў з улікам нарматыўных патрабаванняў. У 8 установах (32,1%) арганізавана работа 16 профільных груп. Самавызначэнню выпускнікоў спрыяе навучанне ў 6-і класах МНС, 2-х спартыўных і 6-і педагагічных класах. Мы не страцілі базу для навучання па прафесіі трактарыст катэгорыі А” (Дашкаўская сярэдняя школа і Раманавіцкая сярэдняя школа). Больш за 10 гадоў Мастоцкі дзіцячы сад — сярэдняя школа супрацоўнічае з ліцэем № 1 Магілёва па атрыманні выпускнікамі рабочых прафесій. Удзяляецца ўвага стварэнню неабходнай матэрыяльнай базы пры арганізацыі профільнага навучання і навучання па напрамках. Напрыклад, 2 гады назад набыты трактар для практычнага навучання ваджэнню. На працягу ўсіх гадоў 100% навучэнцаў па прафесіях здаюць выпускны экзамен з сярэдняй адзнакай 8 балаў. Пасведчанні аб прысваенні адпаведнай рабочай кваліфікацыі штогод атрымліваюць каля 25 выпускнікоў школ раёна.